ལྷག་པར་དགུང་ལོ་བཅུ་གསུམ་ཐོག་བརྙན་འཕྲིན་ལ་གཟིགས་རྒྱུ་བྱུང་ཞིང་།དགུང་ལོ་བཅུ་བདུན་བཞེས་སྒང་ནས་གློག་བརྙན་ལ་མོས་པ་ཆེར་འཕེལ།རྒྱ་གར་གྱི་མེ་འཁོར་འབབ་ཚིགས་ཤིག་ནས་པོ་ལེ་ལྦུཡིས་བཟོས་པའི་གློག་བརྙན་ཐོག་མར་གཟིགས་ཤིང་།དེས་ཁོང་གི་གློག་བརྙན་བཟོ་བཞེད་ཀྱི་ཐུགས་འདུན་རྨང་ནས་བསླངས་པས།ལོན་ཌོན་དང་ཉིག་ཡོ་སོགས་སུ་ཆོས་སྤེལ་བའི་གླགས་དང་བསྟུན་ནས་གློག་བརྙན་ལ་སྦྱོང་བའི་གོ་སྐབས་བརྩོན་ལེན་སྒོས།ཉིག་ཡོར་གློག་བརྙན་སློབ་གླིང་སོགས་ནས་གློག་བརྙན་སྐོར་གྱི་ཆེད་ལས་ལ་སྦྱངས།༡༩༩༣ལོར་དབྱི་ཐ་ལིའི་འཁྲབ་ཁྲིད་པ་པེ་ཐོ་ལུའུ་ཁེའིཆུང་སྲིད།ཅེས་པའི་གློག་བརྙན་གྱི་བློ་འདྲི་ས་གནང་ཤིང་འཁྲབ་སྟོན་ལ་ཡང་ཞུགས་མཛད།ཁོང་གིས་གློག་བརྙན་བཟོ་བསྐྲུན་གྱི་ཕྱོགས་ནས་ཕེ་ཐོ་ལུའུ་ཁེ་ཉིད་རང་གི་དགེ་རྒན་ལྟ་བུར་བརྩིས།ཁོང་གི་གློག་བརྙན་ཐོག་མ་ནི་ཕྱི་ལོལོའིཕོར་པ།དང་གཉིས་པ་ནིལོའིཆང་ཧུབ་ཐེངས་གཅིག་གི་འཁྲུལ་སྣང་།རེད།སྔོན་མས་བོད་ཀྱི་གྲྭ་པ་ཆུང་ངུ་འགས་རྐང་རྩེད་སྤོ་ལོར་དགའ་དྲགས་ཏེ་བརྙན་འཕྲིན་ནང་འཛམ་གླིང་ཕོར་པའི་རྟིང་རྩོད་འགྲན་བསྡུར་ལ་བལྟ་བར་ཧུར་ཐག་གང་མང་བྱས་པའི་སྲོལ་རྒྱུན་དང་དེང་རབས་ཀྱི་འགལ་འབྲེལ་མཚོན་ཡོད་པ་དང་།ཕྱི་མས་ནི་འབྲུག་པ་ཞིག་འབྲུག་ཡུལ་ནས་ཨ་མེ་རི་ཀར་སྐྱོད་འདོད་སྐོར་བྲིས་པའི་འཁྲུལ་སྣང་རང་བཞིན་གྱི་གློག་བརྙན་ཞིག་རེད།ཕབ་བསྐྲུན་པརྗེ་བྷུ་མེའི་ཁྲོ་མན་སའི་སོགས་ཀྱིས་སྐུལ་སློང་ཞུས་པ་བརྒྱུད་གློག་བརྙན་དེ་འཛམ་གླིང་སྒང་བཀྲམས་པ་དེས་འབྲུག་ཅེས་པའི་རྒྱལ་ཁབ་ཆུང་ཆུང་འདིར་མི་རྣམས་ཀྱིས་དོ་སྣང་བྱ་མགོ་བརྩམས་ཤིང་།ལོ་དེའི་ཁཱ་ཎ་རྒྱལ་སྤྱིའི་གློག་བརྙན་དུས་སྟོན་དུ་ཡང་ཞུགས།ཡ་གླིང་གཟའ་དེབསོགས་ཀྱིསགཏམ་རྒྱུད་གནད་ཕིགས་པར་འཆད་ཤེས་པའི་ཡ་གླིང་གི་འཁྲབ་ཁྲིད་པསོགས་ཕྱོགས་སོ་སོ་ནས་སྙན་པའི་གྲགས་པ་རྒྱས།ཆང་ཧུབ་ཐེངས་གཅིག་གི་འཁྲུལ་སྣང་།ནི་འབྲུག་རྒྱལ་ཁབ་ཀྱི་ལོ་རྒྱུས་སྟེང་ཅན་གྱི་སྤྱིན་ཤོག་བེད་སྤྱད་དེ་ཕབ་པའི་གློག་བརྙན་ཐོག་མ་ཡིན་པར་གྲགས།